Ei niin, että vastustaisin korkean hotellin rakentamista Jätkäsaareen tai makasiinin ottamista konferenssikäyttöön. Päinvastoin!

1. Yksittäisen (maisemassa varmasti erottuvaan) hotellin saa rakentaa, mutta samaan aikaan “kaupunkisiluetti”-perusteilla ja muilla estetään korkeampaa asuinrakentamista lähelle ydinkeskustaa. Miksei Jätkäsaareen kaavoiteta samalla asuinpilvenpiirtäjiä? Vai kertoisiko tämä taas siitä, että loppujen lopuksi kyse on vain “asuntovarallisuuden suojelemisesta” – tarjonnan lisäämistä välttämällä viimeiseen asti?

2. Tonttia ei ilmeisesti kilpailuteta kaavan hyväksymisen jälkeen, jolloin windfall-hyöty sijainnista/rakennusluvasta lienee sijoittajalle aika hulppea 😉 Norjalaiset rikastuu suomalaisella rajallisella elintärkeällä resurssilla. Toki ulkomaisia kiinteistökehittäjiä tarvitaan, jos suomalaisilla ei riitä rohkeutta tai kykyä rakentaa isompaa ja tehokkaammin – mutta sijainnista pitäisi maksaa markkinaehtoinen hinta (ja mielellään myös vero).

3. “Seuraavan hotellin pystytys taitaa sujua hieman helpommin. Onhan hänellä nyt kokemusta helsinkiläisistä päättäjistä ja virkakoneistosta.”

Word. Suomen rakennus- ja kiinteistökehitysalalla virkamiessuhteet ja byrokratian käsittelytaidot on ainut merkittävä kilpailuedun lähde.

4. Jotain kertoo myös suomalaisten rakennusfirmojen haluttomuus lähteä mukaan tarjouskilpailuun tällaisesta projektista. Fokus taitaa olla omien markkinaosuuksien ja alan katteiden suojelussa – eikä kuvitellakaan, että enää osattaisiin kilpailla hinnalla tai laadulla.

Pari artikkelia aiheesta:

http://www.kauppalehti.fi/uutiset/jatkasaaren-hotellirakentaja-10-hotell…

http://www.hs.fi/kaupunki/a1425363984170